પસંદગી પ્રક્રિયા માટે જરૂરી અને અઘરી ગણાતી બાબતોને જ હવે પસંદગી મંડળે રદ કરી દેતાં ઉમેદવારોએ હવે કમ્પ્યૂટરનાં જ્ઞાન કૌશલ્ય માટે જરૂરી ટાઇપિંગ સ્પીડ નહીં હોય તો પણ પસંદગીની પ્રક્રિયામાંથી પાસ થઇને નોકરી મેળવી શકશે. સુધારાની કલમના ત્રીજા મુદ્દા મુજબ કલાકના પ,૦૦૦ કી ડિપ્રેશન્સથી ઓછી ન હોય તેવી લાયકાત ઉમેદવારે મેળવવી જરૂરી હતી. જેમાં મોટા ભાગના ઉમેદવારો નિષ્ફળ જતા હતા. પસંદગી મંડળે હવે જાહેર કરેલા સુધારા મુજબ તલાટી બનવા માટે કમ્પ્યૂટર ટાઇપિંગમાં ઝડપની જરૂર નથી.